b'\n_START_ARTICLE_\nDvorac Mir\n_START_SECTION_\nPovijest\n_START_PARAGRAPH_\nGradnju dvorca zapo\xc4\x8deo je vojvoda Ilini\xc4\x8d, kraj sela Mir, krajem 15. stolje\xc4\x87a u goti\xc4\x8dkom stilu s kvadratnim zidinama i kulama na kutovima. Peta kula je bila iznad ulaza s pokretnim mostom. Sve kule su \xc4\x8detvrtaste u osnovi i zavr\xc5\xa1avaju oktogonalnim krovom, ali svaka ima jedinstvene dekoracije od crvene opeke s bijelim ni\xc5\xa1ama od bijelog \xc5\xa1tuka. _NEWLINE_Kada je dospio u ruke vojvode Radziwilsa (1568.), pro\xc5\xa1iruje se i rekonstruira, posebice stambeni kompleks, najprije u renesansnom, a potom u baroknom stilu. Nakon \xc5\xa1to je bio napu\xc5\xa1ten skoro cijelo stolje\xc4\x87e, devastiran je za vrijeme Napoleona. Dvorac je obnovljem koncem 19. stolje\xc4\x87a, pri \xc4\x8demu su mu dodani mnogi dijelovi i ure\xc4\x91ena mu je okolica u talijanski park s umjetnim jezerom. _NEWLINE_Dvorac danas stoji kao spomenik turbulentne pro\xc5\xa1losti ovog kraja.'